《送张谦 其二》
宋代·王称

昆山固多玉，抵鹊良可悲。群龙方盈庭，子行独何之。

空怀径寸珠，粲粲五色辉。相投不相瞩，鱼目甘同归。

至宝岂真秘，良材终见希。谁能辨瑜瑾，迟尔黄金闺。

作者简介：眉州人，字季平。王赏子。累官承议郎知龙州。刻意史学，搜采北宋太祖至钦宗九朝事迹为《东都事略》，孝宗淳熙中洪迈修四朝国史时奏进，特授直秘阁。宁宗庆元间官至吏部郎中。又有《西夏事略》。